DOI: 10.14457/cu.the.2014.925
title: นวัตกรรมการใช้พลังงานไฟฟ้าจากพลังงานทดแทนเซลล์แสงอาทิตย์สำหรับบ้านลอยน้ำ

description: เหตุการณ์เมื่อปี 2554 ประเทศไทยเกิดอุกภัยอย่างหนัก ผู้คนไร้ที่อยู่อาศัยเป็นจำนวนมาก ไม่สามารถพึ่งพิงระบบสาธารณูปโภคสาธารณะขั้นพื้นฐานได้ เช่น ไฟฟ้า น้ำประปา น้ำดื่ม อาหาร เป็นต้น การแก้ปัญหาดังกล่าวสำหรับการอยู่อาศัยจากงานวิจัยบ้านลอยน้ำต้นแบบมี คุณสมบัติการใช้วัสดุผิวอาคารที่มีน้ำหนักเบาและมีค่าฉนวนกันความร้อนจากภาย นอกได้ดี มีผลให้ใช้พลังงานในการสร้างสภาววะน่าสบายเพียงเล็กน้อยเท่านั้น เมื่อเปรียบเทียบลักษณะบ้านลอยน้ำต้นแบบกับบ้านทั่วไปในพื้นที่เท่ากัน พบว่าบ้านลอยน้ำต้นแบบมีอุณหภูมิใกล้เคียงสภาวะน่าสบายมากกว่าบ้านทั่วไปและ สามารถพักอาศัยอยู่ได้ในขณะเกิดอุทกภัยแต่ยังขาดพลังงานไฟฟ้าที่จะดำรงชีวิตได้อย่างเป็นปกติ จากการศึกษาพบว่าบ้านลอยน้ำต้นแบบยังขาดแหล่งพลังงานในการผลิตไฟฟ้าเพื่อใช้ ในการดำรงชีวิตในช่วงที่เกิดอุทกภัย เช่น หม้อหุงข้าวไฟฟ้า ไมโครเวฟ แสงสว่าง ตู้เย็น เครื่องกรองน้ำ ปั้มน้ำ กาต้มน้ำร้อน ชาร์ทโทรศัพท์ มือถือ ทีวี พัดลม เป็นต้น จึงเป็นที่มาของการศึกษาวิจัยเรื่องนวัตกรรมการใช้พลังงานไฟฟ้าจากพลังงานทดแทนเซลล์แสงอาทิตย์สำหรับบ้านลอยน้ำ เพื่อทำให้บ้านลอยน้ำสามารถผลิตพลังงานไฟฟ้าเพื่อใช้ในการดำรงชีวิตได้อย่างพอเพียงในช่วงเกิดอุทกภัยน้ำท่วม การนำพลังงานแสงอาทิตย์มาใช้สำหรับบ้านลอยน้ำต้องคำนึงถึงตัวแปรทั้งในส่วน ของ การผลิตพลังงานไฟฟ้าจากพลังงานแสงอาทิตย์ การจัดเก็บแหล่งพลังงานด้วยแบตเตอร์รี่ และการนำพลังงานไฟฟ้ามาใช้ภายในบ้านลอยน้ำโดยจะนำแนวความคิดแบบผสมผสานระหว่างช่วงการผลิตพลังงานที่เกินกว่าการใช้งานจากผู้ใช้นำมาจัดเก็บไว้ในแบตเตอร์รี่ แต่เมื่อภาคการผลิตพลังงานได้น้อยกว่าหรือไม่มีการผลิตพลังงาน ภาคการใช้งานพลังงงานไฟฟ้าก็จะดึงพลังงานไฟฟ้ามาจากแบตเตอร์รี่มาเสริมหรือ แทนเข้าไป เพื่อให้ผู้อยู่อาศัยภายในบ้านลอยน้ำมีแหล่งพลังงานไฟฟ้าใช้อย่างต่อเนื่องจำนวนผู้อยู่อาศัยไม่เกิน 3 คน พร้อมทั้งนำเสนอรูปแบบเพื่อให้ผู้อยู่อาศัยเข้าใจระบบพลังงานสำรองที่มีอยู่ เพื่อปรับพฤติกรรมในการดำรงชีวิตตามการผลิตพลังงานไฟฟ้าที่ได้รับในแต่ละวัน โดยกำหนดให้มีพฤติกรรม 4 รูปแบบดังนี้ แบบที่ 1 กรณีเซลล์แสงอาทิตย์ได้รับแสงแดดรวมกันทั้งวันได้พลังงาน 1 ชั่วโมงวัตต์พีค จะสามารถใช้พลังงานสำหรับหุงข้าวจากหม้อไฟฟ้าได้ 2 ช่วงเวลา คือช่วงเช้าและช่วงเย็นใช้การอุ่นอาหารหรือทำอาหารจากเตาไมโครเวฟได้ 10 นาที สามารถใช้เครื่องกรองน้ำทำน้ำดื่มและน้ำบริโภคต่างๆได้เป็นเวลา 2 ชั่วโมง สามารถใช้ปั๊มน้ำได้ 1 ชั่วโมงใช้อุปกรณ์ชาร์ทโทรศัพท์มือถือได้ 40 นาที ซึ่งเพียงพอต่อโทรศัพท์มือถือจำนวน 2 เครื่อง สามารถรับข่าวสารทางโทรทัศน์ได้วันละ 2 ชั่วโมงสามารถเปิดพัดลมต่อเนื่องกันได้ 3 ชั่วโมง ใช้ไฟแสงสว่างบริเวณด้านหน้าอาคารได้ตลอดทั้งคืนและในส่วนพื้นที่ใช้งานภาย ในอาคารห้องนอนและห้องน้ำจะเปิดได้ต่อเนื่องได้ประมาณ 8 ถึง 9 ชั่วโมงตามความต้องการในการใช้พื้นที่นั้นๆ แบบที่ 2 กรณีเซลล์แสงอาทิตย์ได้รับแสงแดดรวมกันทั้งวันได้พลังงาน 2 ชั่วโมงวัตต์พีค การใช้เครื่องใช้ไฟฟ้าสามารถเพิ่มกาต้มน้ำไฟฟ้าได้ 10 นาทีใช้เครื่องกรองน้ำได้เพิ่มขึ้น 1 ชั่วโมงสามารถใช้ตู้เย็นขนาด 5 คิว ได้อย่างต่อเนื่อง 5 ชั่วโมง ใช้เครื่องปรับอากาศได้ 1 ชั่วโมง แบบที่ 3 กรณีเซลล์แสงอาทิตย์ได้รับแสงแดดรวมกันทั้งวันได้พลังงาน 3ชั่วโมงวัตต์พีค สามารถใช้เตาไมโครเวฟเพิ่มขึ้นอีก 10 นาที สามารถใช้กาต้มน้ำได้เพิ่มขึ้น 10 นาที สามารถใช้ปั๊มน้ำเพิ่มขึ้น 1 ชั่วโมง สามารถใช้ตู้เย็นขนาดหาคิวเพิ่มขึ้น 4 ชั่วโมง สามารถใช้เครื่องปรับอากาศได้ 2 ชั่วโมง แบบที่ 4 กรณีเซลล์แสงอาทิตย์ได้รับแสงแดดรวมกันทั้งวันได้พลังงาน 4 ชั่วโมงวัตต์พีคจะสามารถใช้เครื่องกรองน้ำเพิ่มขึ้น 1 ชั่วโมง สามารถใช้ตู้เย็นขนาด 5 คิวเพิ่มขึ้นอีก 3 ชั่วโมง สามารถใช้พัดลมเพิ่มขึ้นอีก สามารถใช้เครื่องปรับอากาศได้ 4 ชั่วโมง